
Евразия экономикалык бирлигинин бажы аймагына алып келинүүчү товарлардын келип чыгышын аныктоо эрежелерине (товарлардын келип чыгышын аныктоонун преференциялык эмес эрежелерине) өзгөртүүлөрдү киргизүү жөнүндө
 
2014-жылдын 29-майындагы Евразия экономикалык бирлиги жөнүндө келишимдин 37-беренесинин 2-пунктуна жана 102-беренесинин 1-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентине карата № 1 тиркеменин 11-пунктуна ылайык Евразия экономикалык комиссиясынын Кеңеши ч е ч т и: 
1. Евразия экономикалык комиссиясынын Кеңешинин 2018-жылдын 13-июлундагы № 49 чечими менен бекитиген  Евразия экономикалык бирлигинин бажы аймагына алып келинүүчү товарлардын келип чыгышын аныктоо эрежелерине (товарлардын келип чыгышын аныктоонун преференциялык эмес эрежелерине) тиркемеге ылайык өзгөртүүлөр киргизилсин.  
2. Ушул Чечим Евразия экономикалык комиссиясынын Коллегиясынын 2019-жылдын 23-июлундагы № 126 «Товарларга декларация толтуруу тартибине өзгөртүүлөрдү киргизүү жөнүндө» чечими күчүнө кирген күндөн баштап, бирок ушул Чечим расмий жарыяланган күнүнөн тартып 30 календардык күн өткөндөн кийин күчүнө кирет.

ТИРКЕМЕ
				
Евразия  экономикалык
комиссиясынын Кеңешинин 
2020-жылдын 10-июлундагы                    
   № 57 чечимине карата


Евразия экономикалык бирлигинин бажы аймагына алып келинүүчү товарлардын келип чыгышын аныктоо эрежелерине (товарлардын келип чыгышын аныктоонун преференциялык 
эмес эрежелерине) киргизилүүчү 
ӨЗГӨРТҮҮЛӨР
1. 1-пунктунда:
биринчи абзацы «, эгер ушул пункттун экинчи абзацы менен башка белгиленбесе» деген сөздөр менен толукталсын;
биринчи абзацынан кийин төмөнкүдөй мазмундагы абзац менен толукталсын:
[bookmark: _GoBack]«Ушул Эрежелер келип чыгышы Бирликке мүчө мамлекеттин (мындан ары – мүчө мамлекет) үчүнчү тарап менен түзүлгөн эл аралык келишимине же 2015-жылдын 1-январына чейин түзүлгөн бардык мүчө мамлекеттер катышуучулары болуп саналган эл арлык келишимге ылайык ырасталган жана мындай үчүнчү тарап менен соодалашууда преференцияларды берүү каралган товарларга карата колдонулбайт, 2014-жылдын 29-майындагы Евразия экономикалык бирлиги жөнүндө келишимге ылайык аларга карата товардын келип чыгышы менен шартталган ички рыноктун коргоо чаралары колдонулгандарга окшош товарларды кошпогондо.».
2. 23-пункту «, ошондой эле ушул Эрежелердин 1-пунктунун экинчи абзацында көрсөтүлгөн эл аралык келишимдердин алкагында Бирликтин бажы аймагына алып келинүүчү товарлардын келип чыгышын ырастаган учурда» деген сөздөр менен толукталсын.
3. 24-пунктунда «Бирликке мүчө мамлекеттин (мындан ары – мүчө мамлекет)» деген сөздөр «мүчө мамлекеттин» деген сөздөргө алмаштырылсын.
4. 25-пункту төмөнкүдөй мазмундагы абзац менен толукталсын:
«2014-жылдын 29-майындагы Евразия экономикалык бирлиги жөнүндө келишимде каралган товардын келип чыгышы менен шартталган ички рыноктун коргоо чараларын колдонуу учурунда ушул Эрежелердин 1-пунктунун экинчи абзацында көрсөтүлгөн эл аралык келишимдердин алкагында Бирликтин бажы аймагына алып келинүүчү ушуга окшош товарлардын келип чыгышы аларды бажылык декларациялоодо преференциялык сооданын алкагында колдонулган товардын келип чыгышы жөнүндө сертификатты берүү менен кошумча ушул Эрежелерге ылайык товардын келип чыгышы жөнүндө сертификат менен же мүчө мамлекеттердин мыйзамында каралган учурларда ушул Эрежелерге ылайык товардын келип чыгышы жөнүндө декларация менен ырасталат (ушул Эрежелерде каралган товардын келип чыгышы жөнүндө сертификатты милдеттүү түрдө бербестен).».

